Okresná prokuratúra Pezinok 
Šenkvická cesta 5, 902 01 Pezinok 	

Sp. zn. : 1 Pv 213/12/1107	Pezinok, 7.6.2012
EEČ : 2-14-53-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
na tom skutkovom základe, že napriek tomu, že mu zo Zákona o rodine vyplýva povinnosť prispievať na výživu svojich dcér XXXXX, narodenej XXXXX a XXXXX, narodenej XXXXX obe  bytom XXXXX, XXXXX ul. č. XXXXX deklarovanej rozsudkom Okresného súdu XXXXX, č.k.: XXXXX XXXXX zo dňa 25.09.2009, právoplatným 09.12.2009, ktorým bol zaviazaný prispievať na výživu mal. XXXXX sumou 80 eur mesačne a mal. XXXXX sumou 60 eur mesačne, ako aj rozsudkom Okresného súdu XXXXX, č.k.: XXXXX XXXXX zo dňa 03.03.2011, právoplatným  a  vykonateľným 06.05.2011 v spojení s rozsudkom Krajského súdu v XXXXX XXXXX XXXXX zo dňa 27.09.2011, právoplatným a vykonateľným 04.11.2011, ktorým bol zaviazaný prispievať na výživu mal. XXXXX sumou 120 eur mesačne a výživu mal. XXXXX sumou 100 eur mesačne vždy do 15-teho dňa v mesiaci vopred k rukám matky oprávnených detí XXXXX, 
v mieste svojho trvalého bydliska a všade tam, kde sa zdržiaval v období od mesiaca jún 2011 až doposiaľ, t.j. mesiaca máj 2012 vrátane si riadne uvedenú povinnosť neplnil, čím mu za uvedené obdobie vznikol dlh na výživnom na dcéru XXXXX vo výške 120 eur a dcéru XXXXX vo výške 1000 eur,

lebo zanikla trestnosť činu
Odôvodnenie:
         Uznesením vyšetrovateľa Okresného riaditeľstva PZ v XXXXX Odboru kriminálnej polície, oddelenia všeobecnej kriminality XXXXX zo dňa 25.04.2012 pod ČVS: XXXXX bolo podľa § 199 ods.1 začaté trestné stíhanie a súčasne podľa § 206 ods. 1 Trestného poriadku vznesené obvinenie XXXXX, narodenému dňa XXXXX v XXXXX pre trestný čin zanedbania povinnej výživy podľa § 207 ods. 1, ods. 3 pím. c) Trestného zákona na tom skutkovom základe, ako je uvedené vo výrokovej časti tohto uznesenia.

         Vyšetrovateľ PZ vykonal všetky potrebné úkony pre objektívne a úplné zistenie skutkového stavu, a to výsluch obvineného ako aj poškodenej, zabezpečil do spisového materiálu rozsudok Okresného súdu XXXXX, č.k.: XXXXX XXXXX zo dňa 25.09.2009, rozsudok Okresného súdu XXXXX, č.k.: XXXXX XXXXX zo dňa 03.03.2011, rozsudkom Krajského súdu v XXXXX XXXXX XXXXX zo dňa 27.09.2011, trestný rozkaz Okresného súdu XXXXX, č.k.: XXXXX XXXXX z 03.05.2011, právoplatný 28.05.2011, fotokópie poštových poukážok uhradeného výživného, ako aj ďalšie listinné dôkazy obsiahnuté vo vyšetrovacom spise.

          Po skončení vyšetrovania vyšetrovateľ PZ predložil dňa 21.05.2012 dozorujúcej prokurátorke tunajšej prokuratúry vyšetrovací spis s návrhom na zastavenie trestného stíhania vedeného proti obvinenému XXXXX z dôvodu zániku trestnosti stíhaného trestného činu.
 
          Preskúmaním na vec sa vzťahujúceho spisového materiálu predloženého vyšetrovateľom PZ, vedeného pod ČVS: XXXXX som dospela k záveru, že trestné stíhanie proti obvinenému XXXXX pre trestný čin zanedbania povinnej výživy podľa § 207 ods. 1, ods. 3 písm. c) Trestného zákona je potrebné zastaviť podľa § 215 ods. 1 písm. h) Trestného poriadku s poukazom na ustanovenie o účinnej ľútosti podľa § 86 ods. 1 písm. a) Trestného zákona.

          Obvinený XXXXX vo výpovedi dňa 10.05.2012 uviedol, že je pravdou, že si riadne vyživovaciu povinnosť voči dcéram neplnil. Vyživovaciu povinnosť voči dcéram si plnil v rámci možností, nie teda v sume ako mu bolo určené súdom a preto už aj v minulosti bývalá manželka podala naňho trestné oznámenie, v dôsledku čoho bol trestným rozkazom Okresného súdu XXXXX uznaný za vinného. Po doručení výzvy na zaplatenie výživného  pomernú časť dlžného výživného zaplatil, zostávajúci dlh doplatí čo najskôr. Uviedol, že dlžnú sumu na výživnom by zaplatil aj skôr, ale ako živnostníkovi sa mu to nedalo, pretože je odkázaný na zaplatenie faktúr. 

          Ako vyplýva z príslušného spisového materiálu, najmä z fotokópií poštových poukážok, obvinený XXXXX uhradil na adresu poškodenej XXXXX dňa 13.03.2012 sumu 400 eur, dňa 17.03.2012 sumu 300 eur, dňa 02.05.2012 sumu 440 eur a dňa 10.05.2012 sumu 200 eur, teda do 10.05.2012 celkovo uhradil sumu 1340 eur.

          Dňa 16.05.2012 bola opätovne vypočutá svedkyňa - poškodená XXXXX, ktorá potvrdila prijatie vyššie uvedených platieb a uviedla, že momentálne jej bývalý manžel na bežnom výživnom už nič nedĺži.

          Trestného činu zanedbania povinnej výživy podľa § 207 ods. 1, ods. 3 písm. c) Trestného zákona sa dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného, hoci bol v predchádzajúcich dvadsiatich štyroch mesiacoch za taký čin odsúdený alebo z výkonu trestu odňatia slobody uloženého za taký čin prepustený.

          Podľa § 86 ods. 1 písm. a) Trestného zákona trestnosť trestného činu zaniká aj vtedy, ak ide o trestný čin zanedbania povinnej výživy podľa § 207, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

          Podľa § 215 ods. 1 písmeno h) Trestného poriadku prokurátor zastaví trestné stíhanie, ak zanikla trestnosť činu.

          Keďže splnenie vyživovacej povinnosti je dôležitejšie ako samotné potrestanie páchateľa, jeho trestnosť za splnenia podmienok stanovených zákonom zanikne. Základnou a nevyhnutnou podmienkou pre zánik trestnosti je, že páchateľ dodatočne splní svoju vyživovaciu povinnosť v celom rozsahu. Táto povinnosť však musí byť splnená skôr, než sa súd odoberie na záverečnú poradu.

          S poukazom na všetky vyššie uvedené skutočnosti, bolo potrebné rozhodnúť o týchto skutkoch tak, ako je uvedené vo výrokovej časti tohto uznesenia.

Poučenie:
 Proti tomuto uzneseniu   j e   prípustná sťažnosť, ktorú je možné podať do troch dní od jeho oznámenia na Okresnú prokuratúru XXXXX. Sťažnosť   m á   odkladný účinok.

Mgr. Barinková Jana
prokurátorka